Գիշերային պատահար (ֆիլմ)

«Գիշերային պատահար» (ռուս.՝ «Ночное происшествие»), խորհրդային գեղարվեստական ֆիլմ (դետեկտիվ), որը նկարահանել է Վենյամին Դորմանը Վլադիսլավ Մորոզովի համանուն վեպի հիման վրա։


== Սյուժե ==
Գիշերը Մոսկվայի նրբանցքներից մեկում երիտասարդ տղան ու աղջիկը գտնում են գլխի վնասվածքով կնոջ և նրան տեղափոխում ոստիկանական բաժանմունք։ Գալինա Սեմյոնովնա Ուկլադովան (Գալինա Պոլսկիխ), որը Մագադանից ուղևորվում էր հանգստավայր, պնդում է, որ իր վրա ավազակային հարձակում է գործել տաքսիստը և խլել խոշոր գումար ու փաստաթղթերը։ Տաքսու վարորդ Ստեպան Վորոնովին (Ալեքսեյ Ժարկով), որը նախկինում արդեն դատապարտվել է խուլիգանության համար, հաջողվում է ձերբակալել։ Ուկլադովան առերեսման ժամանակ ճանաչում է հարձակվողին։
Ամեն ինչ վկայում է Վորոնովի մեղքի մասին, սակայն փորձառու քննիչ Սերգեյ Միտինը (Պյոտր Վելյամինով) զգում է, որ առօրյա կենցաղային հանցագործության հետևում ավելին կա։ Հետագայում պարզվում է, որ Ուկլադովան իրականում փորձառու հանցագործ-ռեցիդիվիստ Լիդիա Վասիլևնա Պլետնյովան է, որը Իրկուտսկի մոտ կառուցվող շինությունից գողացել է 35 հազար ռուբլի։ Նա «ավազակային հարձակում» է ձևացրել նոր փաստաթղթեր ստանալու և անունը փոխելու համար։
Մոսկվայի մարզի Դոմոդեդովո քաղաքում նկարահանվել են այգու և ոստիկանության բաժանմունքի տեսարանները, որտեղից տանում են Վորոնովին, իսկ հիվանդանոցը, որտեղ նկարահանվել է ճանաչման տեսարանը, և որտեղից փախչում է Ուկլադովան, հաղորդակցման ուղիների նախարարության հիվանդանոցն է Մոսկվայում։


== Դերերում ==
Պյոտր Վելյամինով – ոստիկանության մայոր Սերգեյ Պետրովիչ Միտին, քննիչ
Գալինա Պոլսկիխ – Լիդիա Վասիլևնա Պլետնյովա, նույն ինքը՝ Գալինա Սեմյոնովնա Ուկլադովա, Վալենտինա Նիկոլաևնա Խուդյակովա, Պոզդնյակովա, Կուզյաևա, կրկնահանցագործ
Ալեքսեյ Ժարկով – Ստեպան Անտոնովիչ Վորոնով, 11-րդ պարկի տաքսու վարորդ
Յուրի Կայուրով – Նիկոլայ Անդրեևիչ Վլադիկին, քննչական բաժնի պետ
Բորիս Սմորչկով – Ալեքսեյ Բաբին, քրեական հետախուզության աշխատակից
Վալենտինա Գրուշինա – Տատյանա Ակիմովնա Սիրոտինա, պիոներական ճամբարի բուժքույր, Վորոնովի հարսնացուն
Նատալյա Նազարովա – Զինաիդա Պավլովնա Սիմուկովա, Վորոնովի հետ բնակվող կին
Տատյանա Պելտցեր – Ալեքսանդրա Ալեքսեևնա, Վորոնովի հարևանուհին
Յուրի Վոլինցև – Սեմյոն Աֆանասևիչ Աստախով, 11-րդ պարկի տաքսու վարորդ
Անդրեյ Յուդին – էպիզոդ
Անդրեյ Նիկոլաև – Կոստյա, ուսանող, այն տղան, որը գտել է Ուկլադովա-Պլետնյովային նրբանցքում
Նիկոլայ Գորլով – բակապան (լուսագրերում՝ Գ․ Գորլով)
Դարյա Միխայլովա – Կոստյայի ընկերուհին, ուսանողուհի, որը գտել է Պլետնյովային
Նիկոլայ Պարֆյոնով – 11-րդ տաքսոպարկի շարասյան պետ
Մանեֆա Սոբոլևսկայա – Սիրոտինայի հարևանուհին
Գեորգի Տուսուզով – ընթերավկա
Յուրի Չերնով –  «Մոսկվիչի» եփականատեր, որը տուժել է Զելենոդոլսկում
Վիկտոր Շուլգին – ոստիկանության գնդապետ
Եկատերինա Վորոնինա – իրական Գալինա Սեմյոնովնա Ստալադովա (լուսագրերում նշված չէ)
Լեոնիդ Վորոն – օպերատիվ աշխատող, պետական անվտանգության աշխատակից (լուսագրերում նշված չէ)
Նադեժդա Սամսոնովա – հիվանդ հիվանդանոցում (լուսագրերում  նշված չէ)
Լյուբով Սոկոլովա – խոհարար պիոներական ճամբարում
Վալենտին Բրիլեև – Պոզդնյակով, ոստիկանության բաժանմունքում հերթապահ լեյտենանտ
Նիկոլայ Սմորչկով – մայոր, Զելենոդոլսկի ոստիկանության պետ


== Նկարահանող խումբ ==
Ռեժիսոր՝ Վենիամին Դորման
Սցենարիստ՝ Վլադլեն Բախնով
Օպերատոր՝ Վադիմ Կորնիլև
Կոմպոզիտոր՝ Ալեքսեյ Ռիբնիկով
Նկարիչ՝ Մարկ Գորելիկ
Դիրիժոր՝ Սերգեյ Սկրիպկա


== Ծանոթագրություններ ==


== Արտաքին հղումներ ==
Фёдор Раззаков Гибель советского кино. Тайна закулисной войны. 1973−1991. — М.: Эксмо, 2021. — 1128 с. — ISBN 9785457021723